Ferrari 599 GTB Fiorano

Ferrari 599 GTB Fiorano (kod dalaman F139) ialah model  kemegahan Ferrari yang menggantikan 575 M Maranello. Pengenalan 599 GTB juga menandakan bermulanya era baru rekaan Ferrari iaitu bermulanya aplikasi material aloi aluminium sepenuhnya. Model ini mempunyai ruang yang lebih luas berbanding Maranello.

Ciri-ciri 

Susunan enjin yang mempunyai aplikasi yang sama dengan 550/750 Maranello dengan mengabungkan enjin kejuruteraan Model Enzo yang mencapai 612 kuasa kuda dan 8400 rpm untuk memantapkan kuasa enjinnya. Sistem transmisi flappy paddle telah dipertingkatkan kepada 'F1 Superfast' iaitu penukaran gear dalam masa 100 milisaat. Sistem mototronik dipanggil Manettino yang lebih bijak dengan melaraskan kuasa brek dan enjin yang lebih jitu.Penukaran butang Manettino kepada 'Race' atau 'sport' (F-1 Trac) akan memberikan cengkaman yang optimum antara tayar dan belakang. Penggunaan bahan aloi menjadikan 599 GTB lebih ringan sebanyak 100 kilogram jika dibandingkan dengan 575, meskipun mempunyai tambahan panjang sebanyak 250 milimeter. 

Begitu juga dengan berat enjin V12 yang diringankan sebanyak 8% serta lebih padat. Tempat duduk seakan 612 Scagelietti. Garisan bumbung bentuk baru dengan rekaan dua penjuru belakang yang menyumbang 25 peratus kuasa tekanan. "Keseksian" ini turut menghasilkan berat 160 kilogram pada 300 ksj. Cirian menarik juga terletak pada damper yang mengimbangi kedudukan kereta yang boleh laras sepenuhnya. Ini bermakna 599 berjaya mengurangkan kesan bumping sehingga 30 peratus berbanding model terdahulu.

Rujukan 

 
 

 evo Magazine Issue 99 (Car of the Year 2006)
 
 
 

Kereta Ferrari